钦定古今图书集成/明伦汇编/闺媛典/第166卷 > 程之远妻周氏
## 钦定古今图书集成/明伦汇编/闺媛典/第166卷 > 程之远妻周氏

按《嘉兴府志》：“周氏，秀水程之远妻，隐士周履靖女。将
结褵而程疾笃，家人难之。氏白父母，请践期。父从其
志，为笄栉而往，独行庙见之礼，即躬侍汤药。越二十
五日，之远亡。氏以贞节自矢，孝事翁姑，抚侄灿为后
迨冠婚举产授之。归终于周，卒年七十有二。御史疏
请建坊，郡守郑瑄、史载先后勒碑志其墓。”